Diari Oficial de la Generalitat Valenciana


Sumari del DOGV 3405, del 04-01-1999 (1998/11165)

DECRET 198/1998, de 15 de desembre, del Govern Valencià, pel qual accepta la donació de dues obres d'art de les quals és autor el senyor Gabriel Puig Roda, efectuada per la senyora Laura Puig-Roda Alcácer, per a la seua integració en els fons del Museu de Belles Arts de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/15/198/dof/vci/html**

### Dades del document

Número de DOGV
:   3405

Data del DOGV
:   04-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11165


Data del document
:   15-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 198/1998, de 15 de desembre, del Govern Valencià, pel qual accepta la donació de dues obres d'art de les quals és autor el senyor Gabriel Puig Roda, efectuada per la senyora Laura Puig-Roda Alcácer, per a la seua integració en els fons del Museu de Belles Arts de València. [1998/M11419]
  
La senyora Laura Puig-Roda Alcácer ha tingut la generositat d'oferir a la Generalitat Valenciana, perquè passen a formar part dels fons del Museu de Belles Arts de València, la donació de les següents dues obres d'art de les quals és autor el seu difunt pare, el pintor castellonenc senyor Gabriel Puig Roda (Tírig 1865-Vinaròs 1919):
  
1. La vacuna. Oli sobre llenç de 50 x 70 cm.
  
2. Cosint a màquina. Aquarel·la de 76 x 56 cm, datada G. Puig Roda, 1916.
  
D'acord amb el que disposa l'article 5.5.f) del Decret 211/991, d'11 de novembre, del Govern Valencià, pel qual s'estableixen els òrgans de gestió del Museu de Belles Arts de València, el Ple del seu Patronat, en sessió del dia 8 d'octubre de 1997, acordà, per unanimitat, proposar a la Conselleria de Cultura, Educació i Ciència l'acceptació d'aquesta donació.
  
D'acord amb el que disposa l'article 22.1 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 15 de desembre de 1998, decrete:
  
Article 1
  
Acceptar la donació realitzada per la senyora Laura Puig-Roda Alcácer de les següents obres d'art de les quals és autor el senyor Gabriel Puig Roda:
  
1. La vacuna. Oli sobre llenç de 50 x 70 cm.
  
2. Cosint a màquina. Aquarel·la de 76 x 56 cm, datada G. Puig Roda, 1916.
  
Article 2
  
Disposar-ne el dipòsit i la ubicació en el Museu de Belles Arts de València, segons la voluntat de la donant, i d'acord amb la proposta d'aquest Museu.
  
Article 3
  
La propietat dels béns donats s'haurà d'incorporar a l'Inventari General de Béns i Drets de la Generalitat Valenciana.
  
Disposició final
  
La Conselleria de Cultura, Educació i Ciència realitzarà els tràmits necessaris per a fer efectiu el que disposa aquest decret.
  
Valencia, 15 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI